«Արմենպրես»-ն ուշագրավ տեղեկություններ է հավաքել նաև Օքսուզի՝ նախկինում ծավալած գործունեության վերաբերյալ: Մասնավորապես, ամերիկյան Washington Post պարբերականը 2015թ. մայիսին հրապարակված հոդվածում նշում է, որ 2013 թվականին Բաքվում անցկացված «Հայացք ապագային» խորագիրը կրող միջոցառումը, որին մասնակցել են ԱՄՆ Կոնգրեսի անդամներ, նրանց ամուսինները, ԱՄՆ 42 նահանգների օրենսդիրներ, ֆինանսավորվել է ադրբեջանական SOCAR նավթային ընկերության կողմից: Նշվում է, որ SOCAR-ը ԱՄՆ Տեխաս նահանգի Հյուսթոն քաղաքում գրանցված և Քևին Օքսուզի համանախագահությամբ գործող «Ադրբեջանի ընկերների ասամբլեա» ոչ առևտրային կազմակերպության միջոցով 750 հազար ԱՄՆ դոլար է վճարել միջոցառման անցկացման համար: Պարբերականը նաև գրում է, որ «Ադրբեջանի ընկերների ասամբլեա»-ի տնօրենը եղել է ԱՄՆ էներգետիկայի գործող նախարար, այն ժամանակ՝ Տեխասի նահանգապետ Ռիք Փերիի քույրը: